cyanic-selkie/wikianc huggingface dataset:
Klinkekule
Klinkekuler er en gammel type leketøy, og kjennes fra store deler av verden langt tilbake i historien. For eksempel har objekter som likner på klinkekuler vært funnet i arkeologiske utgravninger nær Mohenjo-daro, og Bruegel inkluderte klinkekuler i sitt verk Barns lek.
Klinkekuler ble først masseprodusert på 1800-tallet, og i Norge ble tidlig Egersund Fayancefabrik en av de viktigste produsentene. Deres klinkekuler ble kalt mabliss.
Daewoo
Daewoo var et sørkoreansk selskap og et bilmerke som ble grunnlagt i 22. mars 1967.
Bilselskapet gikk konkurs i 1999. Daewoo solgte deretter bilmerket sitt til General Motors, som startet GM Daewoo i 2002. GM har siden markedsført Daewoo-biler som billigbiler for mange andre merker, inkludert Chevrolet, også Holden. I Norge markedsføres 7 modeller under navnet Chevrolet.
Erling Ask
Erling Ask (født 1931 i Hovlandsdalen i Fjaler kommune i Sunnfjord, død 19. juli 2009 i Vestfossen) var ordfører i Øvre Eiker kommune fra 1990 – 1995. Han representerte Arbeiderpartiet og kom inn i kommunestyret i 1975. Fra 1980 satt han i formannskapet i kommunen, og fra 1984 til 1989 var han varaordfører. Til sammen ble det 24 år i kommunestyret, og han hadde en lang rekke offentlige verv i denne tiden, blant annet var han leder av forliksrådet og eldrerådet. For sin innsats fikk han KS-medaljen og han var æresmedlem av Det norske Arbeiderparti.
Biografi
Erling Ask gikk i bakerlære som ung og ble faglært baker. Han fikk deretter jobb som baker hos Delmar Villars på Vestfossen. Her møtte han Inger, som han giftet seg med og fikk to barn med, og han ble boende her resten av livet. Helt fra unge år var han opptatt av rett og rettferdighet, og han meldte seg inn i fagforeningen Norsk Nærings- og Nytelsesmiddelarbeiderforbund. Da han siden byttet jobb og kom til Mjøndalen gummivarefabrikk (Viking-Mjøndalen AS), ble han valgt til klubbleder, et verv han hadde i mange år. Han var også medlem av forbundsstyret i Norsk Kjemisk Industriarbeiderforbund.
En periode var han også tiltakskonsulent for næringsutvikling i Øvre Eiker.
Cuglieri
Cuglieri (sardisk: Cùllieri) er en italiensk kommune i provinsen Oristano i regionen Sardinia. Den har 2 671 innbyggere og ligger rundt 479 meter over havet.
Alexandre Blain
Alexandre Blain (født 7. mars 1981 i Aix-en-Provence) er en fransk syklist som syklet for Pro-Tour-laget Cofidis i 2008 og 2009.
Diett
Diett er et begrep i kosthold og ernæring.
Det kan defineres på flere måter:
Viggo Hansen
Hansen representerte Skarnes fra starten av sin styrkeløftkarriere på begynnelsen av 1970-tallet. I perioden 1971 til 1973 vant han tre NM-gull i klasse -56 kg, og i 1975 vant han bronsemedalje i nordisk mesterskap i klasse -52 kg. I forbindelse med at han flyttet til Kristiansand for å studere ved Agder distriktshøyskole, debuterte Hansen for Kristiansand Atletklubb i mars 1976. Han ble da kretsmester i klasse -52 kg, og satte nye sørlandsrekorder i alle disipliner. Han fortsatte suksessen, og under sørlandsmesterskapet i desember senere samme år satte han nye norgesrekorder i alle disipliner. Videre vant han i 1977 gullmedalje i både NM og nordisk mesterskap, og satte igjen nye norgesrekorder i alle disipliner. Hansen vant også sørlandscupen i styrkeløft dette året. Hansens studier var avsluttet i starten av 1978, og han flyttet da tilbake til Skarnes. Han avsluttet med dette sin styrkeløftkarriere.
Resultater og meritter i styrkeløft
Stevner underlagt Norges Kroppsbyggerforbund:
EM i hurtigløp på skøyter for kvinner
EM i hurtigløp på skøyter for kvinner er blitt arrangert siden 1970. Først som eget arrangement, men fra og med 1990 i samme arrangement som for menn.
Eksterne lenker
Yleisluistelun Euroopan-mestaruuskilpailut
Ryggsvømmere
Ryggsvømmere (Notonectidae) er en familie med insekter som lever som svømmende rovdyr i vann. Det er i Norge funnet tre arter av ryggsvømmere, alle tilhørende slekten Notonecta. De fleste artene finnes i varmere strøk.
Utseende
Ryggsvømmere er middelsstore teger som svømmer opp-ned, på ryggen. De er derfor ofte lyse på ryggen, som vender ned, og som blir mindre synlig mot en lys himmel over vannflaten. De er også generelt mørke på buksiden og beina, som vender opp når de svømmer. Fordi de svømmer opp-ned får de en slags «båtform». Når de kryper på land eller flyr snur de ryggsiden opp.
Kroppen har korte hår. Særlig bakbeina er lange og årelignende (svømmeføtter). Antennene er ikke synlig og finnes på siden av hodet, bak de store fasettøynene. Munndelene er ganske korte, men kraftige, med en spiss sugesnabel.
Et stort scutellum er lett synlig. De to norske artene kan skilles på fargen på scutellumet. Forvingene er velutviklet og membranøse.
Levevis
De finnes i ferskvann, helst i stillestående vann. Voksne og nymfer svømmer opp-ned, og beveger seg betydelig raskere enn buksvømmere under vann. Den korthårete kroppen gjør at luftbobler fester seg til kroppen under dykking. Dette gjør at ryggsvømmere kan oppholde seg under vann ganske lenge.
Ryggsvømmere er nebbmunner, det vil si at de har sugende munndeler og de er rovdyr som suger kroppsvæske fra andre mindre dyr. Voksne dyr kan gi et smertefullt stikk med sugesnabelen om de blir håndtert uvørent.
Systematisk inndeling / europeiske arter
Familien ryggsvømmere er systematisk plassert i gruppen Nepomorpha, sammen med: Vannskorpioner, Kjempevannteger, Ochteridae, Paddeteger, Buksvømmere, Aphelocheiridae, Potamocoridae, Vannrøvere, Pleidae og Helotrephidae
Et latinsk familienavn ender med ...idae, og et navn på en overfamilie på ...oidea.
Comarca
Comarca er et regionalt delområde i Spania. Ordet betyr område, omegn, egn.
I Aragón, Galicia og Catalonia er et comarca et forvaltningsområde/-nivå, mellom kommune og provins (provins tilsvarer omtrent et norsk fylke). I resten av Spania betegner det regionale delområder uten forvaltningskompetanse, som regel med historisk eller geografisk bakgrunn.
Spania er oppdelt i 17 autonome regioner, som igjen er oppdelt i 50 provinser. Mange av disse provinsene er i sin tur oppdelt i flere comarcas.
Jean Eudes Demaret
Jean Eudes Demaret (født 25. juli 1984 i Senlis) er en fransk syklist som syklet fem sesonger for Pro-Tour laget Cofidis.
Lillehammer kunnskapspark
Lillehammer kunnskapspark AS, etablert i 1999, var en næringshage som hadde som oppgave å styrke næringsutvikling og innovasjon/nyskaping i Lillehammer. Selskapet var organisert som et aksjeselskap eid av SIVA, Oppland Fylkeskommune, kommunene i Lillehammerregionen og DnB NOR.
Bjørn Nørstegård var daglig leder og selskapet hadde ca. 5 ansatte. Styreledere de siste årene var Jan Tore Meren og Tommy Rudihagen.
Lillehammer kunnskapspark ble i 2015 slått sammen med Næringshagen Nord-Gudbrandsdal AS og Midt-Gudbrandsdal Næringshage. Selskapets nye navn ble Lillehammer og Gudbrandsdal kunnskapspark. I 2016 ble dette navnet endret til Skåppå kunnskapspark og forkortet til Skåppå i 2020.
The Attacks
The Attacks var et norsk rockeband som eksisterte på 1980-tallet. Bandet ble dannet i 1984 og holdt fram til 1987. The Attacks opplevde popularitet på skolen og på diverse konserthus. Mange av medlemmene holder fortsatt på med musikk, særlig gitarist Arnt Egil Rånes, som i dag driver eget lydstudio og spiller i D.D.E.
Samfunnets stebarn
Riksforbundet for Samfunnets stebarn (Riksförbundet för Samhällets styvbarn) er en interesseorganisasjon for Sveriges tidligere barnehjems-, fosterhjems- og familiehjemsbarn, og deres familier. Organisasjonen ble dannet 20. mars 2004 på et møte i det tidligere Vidkärrs barnehjem i Göteborg.
Aktiviteter
Riksforbundet for Samfunnets stebarn forsøker å gi oppreisning til ofre for overgrep eller omsorgssvikt innen barnevern, og å fokusere på politikk vedrørende plasserte barn. Organisasjonen søkte å samarbeide med det offentlige utvalget som i 2006 ble etablert for å se nærmere på forsømmelse innen barnevern.
Riksforbundet for Samfunnets stebarn opplyser at deres arbeid skal være basert på demokratiske verdier og menneskerettigheter, slik de er fastsatt i den svenske konstitusjon, og tre av de såkalte internasjonale menneskerettighetskonvensjonene, nemlig FNs konvensjon om barns rettigheter, FNs erklæring om menneskerettigheter og Den europeiske menneskerettskonvensjon.
Riksforbundet har siden 2008 utgitt et nyhetsblad, Styvbarnen informerar. Styreleder siden 2010 er Anne Skånér.
Historie
Samfunnets stebarn ble lansert etter en rekke radio-programmer om barnevern, produsert av Ylva Mårtens. I en dokumentar i svensk TV i november 2005 fortalte Kent Sänd, grunnleggeren av Riksforbundet for Samfunnets stebarn, om overgrep han ble utsatt for på Vidkärrs barnehjem. Programmet fikk gode tilbakemeldinger fra tilskuere og mange fortalte om overgrep på andre barnehjem.
Samfunnets stebarn startet som en forening, men ble 28. februar 2009 til et riksforbund.
Europavei 442
Trasé fastlagt av UNECE: Karlovy Vary – Teplice – Turnov – Hradec Králové – Olomouc – Žilina.
Samfunnets stebarn
Navnet
Samfunnets stebarn var den tidlige kvinnebevegelsens navn på barnehjemsbarn og utenomekteskapelige barn. Begrepet er opprinnelig fra Danmark. Uttrykket er også brukt på andre utsatte grupper i samfunnet.
Curcuris
Curcuris (sardisk: Crucùris) er en italiensk kommune i provinsen Oristano i regionen Sardinia. Den har 310 innbyggere og ligger rundt 130 meter over havet.
Sjølpollinering
Sjølpollinering er når en plantes pollen havner på et arr i det samme planteindividet. Sjølpollinering kan føre til sjølbefruktning, men det er ingen automatikk i dette: mange planter har genetiske mekanismer som hindrer sjølbefruktning – de er sjølinkompatible. Når de to begrepene allikevel ofte brukes om hverandre, kan det ha sammenheng med at de mange tilpasningene planter har evolvert for å unngå de skadelige effektene av sjølbefruktning, først og fremst virker for å hindre sjølpollinering.
En stor del av de, tildels, fantastiske tilpasningene som finnes i blomstene hos blomsterplantene kan tilskrives forhold som har med å forhindre sjølpollinering. Evolusjonen av dette er drevet av det faktum at sjølpollinering med derpå følgende sjølbefruktning gir innavla avkom og de negative effektene av innavl (innavlsdepresjon) er nærmest universelle i planteriket (riktignok i varierende grad fra art til art).
Jusztinián Serédi
Jusztinián Serédi (opprinnelig György Serédi; født 23. april 1884 i Deáki i den slovakiske delen av kongedømmet Ungarn i Østerrike-Ungarn, død 29. mars 1945 i Esztergom i Ungarn) var en av den katolske kirkes kardinaler. Han var erkebiskop av Esztergom 1927–1945.
Bakgrunn
Serédi stammet fra en slovakisk håndverkerfamilie. Han inntrådte i 1901 som broder Jusztinián i benediktinernes erkeabbedi Pannonhalma i Ungarn, og studerte filosofi og katolsk teologi i forskjellige ordenshus.
Prest
Den 14. juli 1908 ble han presteviet, og levde deretter som munk i Roma. Der tilhørte han lærekreftene ved det internasjonale kollegium Sant'Anselmo, og var i lengre tid generalprokurator for den ungarske benediktinerkongregasjon.
Erkebiskop, kardinal
Han var senator av Ungarn og deltiok i konklavet i 1939 som valgte kardinal Eugenio Pacelli til ny pave - Pius XII.
Med sin forbitrede motstand bidro Serédi sterkt til at den reformerte riksforstander (statsoverhode) Miklós Horthy i 1942 og hans hofkamarilla oppgav sine planer om å opprette et dynasti.
Etter Budapests omfattende bombardering syknet han inn, og døde av hjerteinfarkt den 29. mars 1945.
Episkopalgenealogi
Hans episkopalgenealogi er:
Berit Riise
Berit Riise (født 2. desember 1960 i Haugesund) er en norsk fotballagent og forfatter. Riise ble nordens første kvinnelige FIFA-agent da hun tok agenteksamen høsten 2000.
Riise er gift og har fire barn, herunder fotballspillerne John Arne Riise og Bjørn Helge Riise.
N4 (Irland)
N4 er en av de nasjonale hovedveiene i Irland. Den går mellom Dublin og Sligo, som ligger i den nordvestlige delen av landet. Ved Longford tar N5 av mot Westport, og etter Kinnegad tar N6 av mot Galway.
Strekningen fra utkanten av Dublin til Kilcock er oppgradert til motorvei, og går under navnet M4. Firefeltsveien ble i 2005 utvidet vest for Kinnegad. N4 var den eneste av de viktigste inter-urbane nasjonale rutene hvis seksjon med to kjørebaner fortsatte inn til sentrum; delen inne i M50 ble imidlertid omklassifisert som R148 i 2012.
Norges landbruksminister
Norges landbruksminister er medlem av Norges regjering og sjef for Landbruks- og matdepartementet. Landbruksministerens offisielle tittel er, som de øvrige regjeringsmedlemmene, statsråd, til forskjell fra statsministeren og utenriksministeren, som tituleres minister. Landbruksdepartementet ble opprettet den 1. april 1900, og skiftet navn til Landbruks- og matdepartementet den 1. oktober 2004.
Landbruksministre 1900–1945
Bunnfargen angir partitilhørighet. Se kolonnen Parti.
Nik & Jay
Nik & Jay er en dansk rapgruppe fra Værløse, som rapper på dansk.
Nik & Jay startet sin karriere i 2002 i samarbeid med produsentene Jon & Jules.
Duoen ble kåret til Årets navn innen dansk popmusikk i 2003, og vant i tillegg følgende musikkpriser:
I 2004 ga duoen ut sitt andre album, som bar tittelen 2. De oppnådde enda større suksess med dette albumet enn med sitt første. Nik & Jay har solgt til sammen over 250 000 album, og i september 2006 slapp de sitt tredje album.
Rambøll
Rambøll er en global samfunnsrådgiver som tilbyr rådgivende ingeniørtjenester innen bygg, samferdsel, byutvikling, energi, vann, miljø og helse, olje og gass, i tillegg til tjenester innen arkitektur og management consulting. Selskapet har per 2020 15 500 ansatte, fordelt på 300 kontorer i 35 land verden over.
Historie
Rambøll ble grunnlagt i København i 1945, under navnet Rambøll & Hannemann. Selskapets grunnleggere var Børge Johannes Rambøll og Johan Georg Hannemann, to ingeniører som møttes på Danmarks tekniske universitet (DTU). Rambøll og Hannemann var opptatt av etisk forretningsdrift lenge før dette kom på moten, og grunnleggernes høye etiske standard, ansvarsbevissthet overfor samfunnet og glade og tilfredse ansatte er fremdeles nøkkelelementer i Rambølls forretningsmodell i dag.
Gjennom organisk vekst og oppkjøp vokste selskapet seg stort, og spredte seg til de andre nordiske landene. Ved oppkjøpet av svenske Scandiaconsult i 2003 ble Rambøll det største rådgivende ingeniørselskapet i Norden, og i 2017 har firmaet fotfeste over Europa, Amerika, Midtøsten og India, samt Australia, Afrika og Asia. I Norge har Rambøll 16 lokale kontorer, fra Kristiansand i sør til Alta i nord, med tilsammen 1500 ansatte.
Rambøll eies av en stiftelse.
Tjenester
Rambøll er delt inn i syv fagenheter, som tilbyr tjenester innen: Disse enhetene jobber ofte tett sammen på prosjekter.
Store prosjekter
Rambøll er involvert i flere store prosjekter både i Norge og ellers i verden. Selskapet er blant annet en sentral aktør i byggingen av Nytt Nasjonalmuseum, som komplett flerfaglig rådgiver i alle tekniske fag. Rambøll har også spilt en viktig rolle i byggingen av nye Holmestrand stasjon, en teknisk komplisert togstasjon i en av verdens største fjellhaller, hvor høyhastighetstog skal passere med en fart på opptil 250 km/t.
Internasjonalt er Rambøll blant annet med i byggingen av broen The Queensferry Crossing, som knytter Edinburgh til Fife. Dette er Storbritannias høyeste bro, og den er verdens lengste tretårns kabelbro. Rambøll har også vært en viktig aktør i byggingen av utvidelsen til Tate Modern i London, verdens mest besøkte museum for moderne kunst, og Rambølls avdeling Studio Dreiseitl har stått for den prisbelønte Bishan-ang mo kio parken i Singapore.
Austen Henry Layard
Austen Henry Layard (født 5. mars 1817 i Paris, død 5. juli 1894 i London) var en britisk oppdagelsesreisende, kunsthistoriker, maler, samler, forfatter, politiker, diplomat og arkeolog. Han er best kjent for sine utgravninger ved Nimrud og Nineve.
I 1847 oppdaget han kong Sankeribs palass i Nineve, og i 1851 oppdaget han Ashurbanipals bibliotek i samme by. Han undersøkte også Nimrud, 42 kilometer sydvest for Khorsabad. Ruinbyen viste seg å være det gamle Kala. Layard laget også malerier hvor han forsøkte å skildre fortiden.
Xindi
Xindi (新笛; pinyin: xīndí, som betyr «ny fløyte») er et kinesisk musikkinstrument. Det er utviklet på 1900-tallet som en avlegger av den eldgamle fløyten dizi (tverrfløyte av bambus). Men en xindi er fullt ut kromatisk med 21 hull, og mangler vanligvis den for dizifløytens så karakteristiske dimo (surrende membran).
Australia under Vinter-OL 1956
Australia under Vinter-OL 1956. Åtte sportsutøvere, sju menn og en kvinne, fra Australia deltok i tre sporter, alpint, skøyter og kunstløp under Vinter-OL 1956 i Cortina d'Ampezzo i Italia. Australia som deltok for tredje gang i et vinter-OL vant ikke noen medaljer. Beste plassering var to sjuendeplasser i på 500- og 1500 meter skøyter.
Kykkelsrud kraftverk
Kykkelsrud kraftverk var et vannkraftverk i Glomma i Indre Østfold kommune i Viken fylke. Kraftverket utnyttet et fall på 26,5 meter i Kykkelsrudfossen og var et elvekraftverk. Det gamle kraftverket ble påbegynt i 1900, og Hafslund overtok anlegget i 1915. Det regnes som et kulturminne i norsk kraftproduksjon og en representant for de større kraftverkene som kom i drift på 1900-tallet. Anlegget ble utstyrt med to aggregater i 1903 og hadde på det meste 12 aggregater. De siste av de opprinnelige aggregatene ble tatt ut av drift i 2008.
Tidlig på 1960-tallet startet Oslo Lysverker og Hafslund en felles utbygging av fossefallene på Kykkelsrud og Fossumfoss. Kraftverket fikk navnet Fellesanlegget Kykkelsrud-Fossumfoss (FKF kraftverk). Anlegget fikk installert to aggregater i 1962-64 og ble utvidet med et tredje aggregat i 1982-85. I 1996 kjøpte Hafslund Oslo Lysverkers andel i bytte mot aksjer. Et fjerde aggregat ble satt i drift i 2011.
FKF kraftverk eies av Hafslund Produksjon. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).
Historikk
Kykkelsrud kraftverk er en representant for de større kraftverkene som kom i drift tidlig på 1900-tallet. Det var i drift fra 1903 og ble viktig både for hovedstadens strømforsyning og for industrien.
Den lokale brukseieren Anders C. Furuholmen eide fra 1860-tallet fossestrykene ved Kykkelsrud. Han moderniserte en mølle og et gammelt sagbruk på eiendommen, sprengte kanaler, bygde dammer, hus og anla veier ned til anleggene. Etterspørselen etter tremasse økte på denne tiden sterkt, og Kykkelsrud lå gunstig plassert med jernbane rett i nærheten. Firmaet A/S Glommens Træsliberi ble etablert med Furuholmen som aksjonær. Han planla også et kraftverk for elektrisitetsproduksjon ved Kykkelsrud. Men etter mislykkede forsøk på å skaffe tilstrekkelig kapital overtok det tyske selskapet Schuckert & Co. Glommens Træsliberi, og dermed også kraftverksplanene.
Arkitektur
Arkitekturen er fra forskjellige epoker. I den opprinnelige delen ses datidens moderne jugendstil mest i dekorative detaljer. Det er ikke kjent hvem som tegnet denne delen. I 1941 fikk Thorvald og Henning Astrup oppdraget med å tegne en utvidelse av kraftstasjonen. Hovedtrekkene i det opprinnelige anlegget  ble videreført, særlig i interiørene. I eksteriørene ble tilføyelsene markert med en ny vindusform i nordgavlen. Det nye anlegget ble tegnet arkitektene Knut Astrup og Gudmund Bakke. Denne delen er et av de mest særpregede anleggene av denne typen fra de tjue første årene etter den andre verdenskrig. Maskinsalen er plassert i en langstrakt hoveddel.
Kykkelsrud kraftverk som kulturminne
Gamle Kykkelsrud kraftverk er et av de eldste, store kraftverkene i Norge og regnes derfor som et viktig kulturminne. I 2006 kom kraftverket med på temaplanen Kulturminner i norsk kraftproduksjon som ble utarbeidet av NVE i samarbeid med Energi Norge, Statkraft Energi AS, Norsk Hydro ASA og Riksantikvaren.
Forløperen til Kykkelsrud kraftverk var Kuråsfossen som ligger helt øverst i Glommavassdraget. Forskjellen mellom disse to kraftverkene er stor til tross for den korte aldersforskjellen (Kuråsfossen kom i drift i 1896), både når det gjelder kraftverkenes størrelser og anvendelse av kraften. Kykkelsrud regnes sammen med Vamma fra 1915, Rånåsfoss fra 1921 og Solbergfoss fra 1924, som viktige for norsk kompetanse innen utbyggingen av elvekraftverk, med lave fall og store vannføringer. Bygningene viser at kraftverkene hadde stor betydning på Norge, noe som ble markert i kraftstasjonsbygningene både i interiør og eksteriør. Den gamle delen av Kykkelsrud kraftstasjon sammen med den nye viser tekniske løsninger fra to forskjellige epoker, både når det gjelder maskin og elektronikk, så vel som bygningsteknisk utførelse.
Fag (arkitektur)
Fag er et lånord fra nedertysk vak, som i nordiske språk betegner et avgrenset felt, i bygninger feltet mellom søyler eller stendere (stolper) i bindingsverk eller staver i fagverk.
I bygningsfag betegnet ordet «vindusfag» tidligere et helt vindu med to rammer innenfor et fag i veggen, både i bindingsverk, murverk eller lafteverk. Opprinnelsen er dansk bindingsverk, der et fag betegner mellomrommet mellom to bindinger, som er grunnenheten i et tradisjonelt hus av bindingsverk og består av to stolper, en tverrbjelke og et par sperrer. Et fag med vindu var da et «vindusfag», og ordet ble på norsk brukt også om ett vindu uansett byggemåten. I eldre branntakster oppgis alltid antall «fag vinduer», som da betyr antall vinduer, med ordet fag som overflødig tillegg. I nyere norsk bygningsterminologi betegner ordet et vindusfelt tilsvarende en vindusramme.
I gotisk katedralarkitektur inneholdt faget et triforium og et klerestorium med vinduer.
Innen lagerhåndtering er termen «fag» underordnet «korridor» (gang) og overordnet «plukk» (hylle)
Ordet betegner også et avgrenset menneskelig virkefelt, ervervsområde eller studium. Derav ord som fagfolk og fagforening m.fl.
Sleepyard
Bandet slapp minialbumet Intersounds på sitt eget label Orange musikk i 1999. Denne ble senere hyllet som en av de aller første Post rock album fra Norge av Dagsavisen.
Sleepyard ga ut første fullengder The runner på Trust Me Records (2003) og bidro med musikk til filmen Monstertorsdag.
Neste album Easy Tensions hørte man nå i bandet en roligere og rikere lyd. Plata var også spekket med drømmende vokal harmonier.
På deres siste album Future lines samarbeidet  bandet med avant garde pianisten Mike Garson (kjent fra David Bowies band) og Sonic Boom fra Spacemen 3. Denne platen bekreftet at Sleepyard nå hadde gått helt nye retninger med musikken.
I 2010 bandet samarbeidet med Jim Shepherd av The Jasmine minks og ga ut en 7" Down Tangerine Road på hans Oatcake Records.
Bandet har nå spilt inn en versjon av The Seeds låta Chocolate river med Nik Turner fra Hawkwind på Saksofon til en kommende Sky Sunlight Saxon tributealbum.
Sleepyard samarbeidet med Dawn Smithson (Jessamine og Sunn O)))), Judy Dyble fra Fairport Convention og Geoff Leigh (Henry Cow) på plata Black Sails fra 2014. Dette albumet inneholdt også cover versjon av Chocolate River.
Bandet signerte med Bergen label Apollon Records I 2020 og ga ut albumet Head Values I 2022. Gjestemusikere på platen inkluderer Kjetil Manheim (Mayhem) og Sandy Dedrick kjent fra solskinn pop bandet The Free Design.
2023 så et samarbeid med elektronika artisten Suzanne Ciani og ble utgitt som digital singelen Soul Cruiser.
Kakel
Kakel (lulesamisk: Gáhkal) er en innsjø i Lappland, Sverige. Sjøen ligger like nordøst for Arjeplog og på nordsiden av Riksväg 95. Den er skilt fra Hornavan bare med en smal landtunge der veien mellom Arjeplog og Stenudden går, tildels over steinfylling og bro over Rappasundet. Innsjøen er en del av Skellefteälvvassdraget.
Bondi Beach
Bondi Beach (uttales «BOND-eye» med en lang i, eller /'bɒndaɪ/) er en populær strand utenfor Sydney, Australia. Bydelen som omkranser stranden har samme navn. Bondi Beach ligger 7 kilometer øst for Sydney sentrum. Bondi, North Bondi og Bondi Junction er nabolag som ligger rundt Bondi Beach.
Anatolij Bondartsjuk
Anatolij Pavlovitsj Bondartsjuk (russisk Анатолий Павлович Бондарчук, ukrainsk Анатолій Павлович Бондарчук – Anatolij Pavlovytsj Bondartsjuk født 31. mai 1941 i Starokostjantyniv) er en tidligere ukrainsk sleggekaster, som representerte Sovjetunionen.
Bondi Beach
Bondi Beach er også et tv-program som går på NRK (2021)
Anatolij Bondartsjuk
Bondartsjuks første store internasjonale triumf kom under EM 1969, der han vant på ny verdensrekord. To år senere tok han bronsemedalje i EM.
Bondi Beach
Stranden
Bondi Beach er bortimot en kilometer lang og har mange besøkende turister gjennom hele året. Badevakttjenesten, som passer på stranden, har rangert nord- og sørenden ulikt med tanke på hvor farlig det er å bade der. Skalaen går fra 1-10. Nordsiden har blitt rangert som 4, mens sørsiden har blitt rangert som 7. Dette på grunn av de farlige utgående strømmer, kjent som «Backpackers Express». Det er faktisk hele fem utgående strømmer langs stranden, og hvor «Backpackers Express» er den som er nærmest det området hvor folk bader. Det finnes to hainett på Bondi som brukes i sommermånedene. Nettet dekker også andre strender i nærheten av kysten.
Anatolij Bondartsjuk
Året deretter oppnådde han karrierens største triumf, da han gikk til topps under OL 1972 i München. Under OL 1976 i Montréal tok han bronsemedalje.
Begerblad
Et begerblad (sepal, fra latin separatus, «atskilt», og gresk petalon, «blad») er en del av en blomsten hos blomsterplantene. Begerbladene er hos de fleste planter grønne og beliggende under de ofte mer fargerike kronbladene (petalene). Hvis begerblad og kronblad er ganske like hverandre av utseende, brukes en tredje betegnelse: tepal. Når blomsten er i knopp, omslutter og beskytter som regel begerbladene de mer sårbare indre delene av blomsten. Morfologisk er begerbladene omdannede blader. Samlet kan begerbladene betegnes som begeret (calyx) og utgjør sammen med krona (corolla) blomsterdekket (periant). Blomsterdekket utgjør de ytre kretsene av sterile blomsterdeler i blomsten.
Antallet begerblad utgjør plantens «tallighet» (merositet). Dette tallet er et konservativt trekk i blomsterplantenes evolusjon og er felles for store evolusjonære grupper: Tofrøbladete har som regel fire eller fem, mens enfrøbladete bare unntaksvis har noe annet enn tre (eller multiplum av tre).
Begerbladenes form varierer mye mellom plantefamilier. De kan være svært redusert, som hos grasfamilien eller korgplantefamilien. Hos noen familier er begerbladene sammenvokst, helt eller delvis, og danner et begerrør, som hos flere arter i nøkleblomstfamilien.
Csésze (botanika) Kielich (botanika)
Zhonghu
Zhonghu (中胡, pinyin: zhōnghú) er et kinesisk strengeinstrument. Det er et medlem av huqin familien av strengeinstrumenter, sammen med for eksempel  erhu og gaohu, og ble utviklet på 1940-tallet som alt-medlemmet i klassen.
En zhonghu er lik en erhu, men er litt større, og er stemt lavere. Korpus er i spillerenden dekket med slangeskinn. Instrumentet har to strenger, som vanligvis er stemt som et kvint-intervall, A og E, eller G og D.
David Haye
David Deron Haye (født 13. oktober 1980) er en britisk tidligere profesjonell bokser og tidligere WBA-verdensmester i tungvekt. Den 7. november 2009 slo han tittelholderen Nikolaj Valuev på poeng i en tittelkamp Nürnberg i Tyskland, og kapret dermed WBA-tittelen fra den 213 cm høye «kjempen» Valuev.
Han er tidligere mester i cruiservekt og hadde WBA-,WBC-, WBO- og The Ring-magazine cruiservekttitler. Han forsvarte cruiservekt-tittelen én gang mens han var tittelholder 2007-08, tilsvarende i tittelperioden innen WBAog WBC i samme periode. I WBO var han tittelholder bare i 2008. Han valgte å gi fra seg disse titlene for å følge sine ambisjoner i tungvektsdivisjonen.
Haye er 190 cm høy, veier om lag 99 kilo, og har per 7. november 2009 en statistikk med étt tap og 25 seire (25-1), hvorav 23 seire på knockout.
Han la opp i juni 2018 etter sitt andre tap mot Tony Bellew i mai samme år.
Amatør
Han bokset på Englands landslag, og hadde seire mot blant annet Frode Steinsvik.
Don’t Forget
Don't Forget er debutalbumet til Demi Lovato.
Albumet ble utgitt i 2008.
Bobby Morrow
Bobby Joe Morrow (født 15. oktober 1935 i Harlingen i Texas, død 30. mai 2020) var en amerikansk friidrettsutøver. Han vant tre gullmedaljer under OL 1956 i Melbourne.
Morrows beste sesong var 1956, da han av Sports Illustrated ble utpekt til årets idrettsmann («Sportsman of the Year»). Han vant begge sprintdistansene under det nasjonale collegemesterskapet, og forsvarte samme året tittelen som amerikansk mester. På tampen av sesongen dro han til Melbourne som leder for det amerikanske sprintlaget, og returnerte med tre gullmedaljer.
Gallia rundt
Gallia rundt er den norske tittelen på Asterix-albumet som i den franske originalversjonen hadde tittelen «Le Tour de Gaule d'Astérix». Historien ble første gang publisert som føljetong i det det franske tegneseriebladet Pilote i 1963 for deretter å komme ut som tegneseriealbum i 1965. Noe lignende skjedde i Norge, der historien først ble utgitt som føljetong i bladet Tempo i 1971, før det kom som album i 1974. Albumet var det femte i den franske originalversjonen, men ble i Norge utgitt som album nummer 12.
Bobby Morrow
Først vant Morrow 100 meter. Deretter ledet han det amerikanske laget til storeslem (gull, sølv og bronse) på 200 meter, og tangerte den olympiske rekorden. Som ankermann på USA lag på 4 x 100 m, tok han sin tredje gullmedalje, og var samtidig med på å sette verdensrekord.
Gallia rundt
Handling
Asterix vedder med overgeneralfeltinspektør Publicus Necegrus om at han og Obelix, tross en romersk beleiring, kan reise Gallia rundt og samle matvarer fra de forskjellige delene av landet. Underveis på reisen møter de galliske forrædere, romerske tåper og naturligvis også de allestedsnærværende sjørøverne. Dette er forøvrig det første albumet der Idefix, den lille hunden til Obelix, er med. Han dukker opp midt under reisen og følger etter de to vennene, men det er først helt på slutten av historien at Obelix legger merke til ham.
Camaligan
Camaligan (Bayan ng Camaligan) er en kommune på Filippinene. Kommunen ligger på øya Luzon og tilhører provinsen Camarines Sur. Kommunen hadde 24,109 innbyggere i 2015.
Kommunen er liten av størrelse, men meget tett befolket.
Arkeologi
Tettbebyggelsen i kommunen har Bicolregionens eldste kjente pre-koloniale funnsted, med mengder av steinredskaper, krukkefragmenter, skjellhauger, grise- og hjortebein, hai- og skatebrusk, og andre artefakter og biofakter. Det er også funnet 15 menneskeskjeletter av pre-kolonial ibalonfolk. Funnstedet er sjeldent og viktig idet det mangler fullstendig spor etter handelskontakt med Kina, sørøstasiatiske naboer eller med Sør-Asia, og det er med dette ett av få pre-koloniale funnsteder på Filippinene med distinkte filippinske artefakter og biofakter upåvirket av handel med nevnte områder.
Barangayer
Camaligan er inndelt i 13 barangayer.
Europavei 551
Europavei 551 går mellom Ceské Budějovice og Humpolec i Tsjekkia. Veiens lengde er rundt 110 km.
Kelpie
Kelpie er en hunderase som består i kraft av to varianter:
Belgia under Vinter-OL 1956
Belgia under Vinter-OL 1956. Fire sportsutøvere, alle menn, fra Belgia deltok i tre sporter, alpint, bobsleigh og skøyter, under Vinter-OL 1956 i Cortina d'Ampezzo i Italia. Belgia vant ikke noen medaljer, beste plassering var en trettendeplass i toerbob.
Trespissmus
Trespissmus (Scandentia) er en gruppe av eiendommelige pattedyr som minner om insektetere, men anatomisk sett har de faktisk flere likheter med primater.
Taksonomi
Trespissmus har tidligere vekselvis blitt klassifisert både sammen med insektetere og primater. I dag regnes trespissmusene som en egen orden, men det er uklart om de er søstergruppa til skjermflygere (Dermoptera) og Primatomorpha, slik Kriegs et al. (2007) hevder, eller til Glires, slik Meredith et al. (2011) og Zhou et al. (2015). hevder.
Systematisk inndeling
Det første kladogrammet under viser primatenes slektskap til andre grupper, slik man har regnet det i senere år, blant annet i henhold til Kriegs et al. (2007). Det andre kladogrammet viser en nyere inndeling av dette slektskapet, og er i henhold til Meredith et al. (2011) og Zhou et al. (2015). Selv om det ser ut til å være generell enighet om, at Scandentia (trespissmus) har en basal plassering i slektstreet, er det fortsatt usikkerhet knyttet til den nøyaktige plasseringen.
En ny inndeling plasserer Scandentia (trespissmus) som søstergruppen til Glires (gnagere og haredyr) og ekskluderer dermed Euarchonta.
Biologi
Trespissmusene har en buskete hale og er kraftig behåret. De har klør på bena og store øyne. Ørebrusken ligger relativt flatt mot hodet og likner på ørene hos primater. De er stort sett dagaktive dyr. Føden består av insekter og frukt og frø.
Noen arter oppholder seg mye i tretopper, mens andre arter i liten grad er knyttet til et liv i trærne. Ofte kan man se trespissmus bevege seg raskt opp og ned på trestammer, på en lignende måte som ekorn. De ferdes også mye nede på bakken, der de ofte søker etter føde.
Forskjellige arter har forskjellig tid på året for formering, og noen arter kan få unger hele året. Drektighetstiden er på omkring femti dager og ungene er kjønnsmodne etter noen få måneder. Familiegrupper bor sammen i reder som de bygger.
Evolusjonsmessig har denne gruppen forandret seg lite på de mellom 60 og 80 millioner årene artene har eksistert, og gir en god indikasjon på bygning og levevis hos primatens forfedre.
Hohenzollern (slott)
Hohenzollern (tysk: Burg Hohenzollern) er et slott som ligger omtrent 50 kilometer sør for Stuttgart i Tyskland. Slottet regnes for å være hjemstedet til fyrstehuset Hohenzollern, som kom til makten i middelalderen og regjerte i Preussen og Brandenburg fram til slutten av første verdenskrig.
Slottet er plassert på toppen av Berg Hohenzollern, 855 moh. ved Hechingen i Schwäbische Alb. Slottet ble bygget i begynnelsen av det 11. århundre, men ble ødelagt i 1423 etter en 10 måneders beleiring av de frie rikssteder i Schwaben. Et nytt slott ble oppført fra 1454 til 1461 og fungerte som tilfluktssted for Hohenzollernslekten under blant annet trettiårskrigen. Et tredje slott ble oppført fra 1846 til 1867 av Fredrik Vilhelm IV av Preussen i engelsk nygotisk stil med inspirasjon fra slottene i Loire. Familien bodde på slottet fram til 1945.
Adele av Sachsen
I ekteskapet med Svein Grathe fødte Adele datteren Luitgard.
Etter at Adele ble enke i 1157 giftet hun seg med Adalbert av Ballenstädt.
Adolf Born
Adolf Born (født 12. juni 1930 i České Velenice, død 22. mai 2016 i Praha ) var en tsjekkisk maler, illustratør, karikaturtegner og animatør.
Decimoputzu
Decimoputzu (sardisk: Deximupùtzu) er en italiensk kommune i provinsen Sud Sardegna i regionen Sardinia. Den har 4 371 innbyggere og ligger rundt 17 meter over havet.
Adolf Born
Born ble født i byen České Velenice i det tidligere Tsjekkoslovakia ved grensa mot Østerrike. Han studerte illustrasjon ved det pedagogiske fakultet ved Karlsuniversitetet i Praha fra 1949 til 1950.
Han illustrerte en stor mengde bøker, deriblant flere barnebøker, tegnet for blader, tidsskrifter, lagd ex libriser, animasjonsfilmer og annet. Han arbeidet også selvstendig med egne bilder, særlig i form av fargelitografier. Fra 1960-tallet ble arbeidene hans stilt ut over hele verden, også i Norge (blant annet i Bergen 1994). I 1974 mottok han den internasjonale prisen Grand Prix i Montréal som årets beste avis- og karikaturtegner.
Born blandet ofte fantasifigurer, mennesker og dyr i halvt surrealistiske og dekorative motiver. Bildene er ellers preget av mellomeuropeiske håndverkertradisjoner og en leken illustrasjonsstil fra 1960-tallet der pennestreken og den tilgjengelige karikaturen er viktig.
Willi Holdorf
Willi Holdorf (født 17. februar 1940 i Blomesche Wildnis nær Glückstadt, død 5. juli 2020) var en tysk friidrettsutøver som først og fremst konkurrerte i tikamp.
Han deltok for det tyske laget under OL 1964 i Tokyo, der han vant gull i tikampøvelsen.
Fag
Fagdisipliner og -retninger
Fag brukes også for å kategorisere menneskelig viten (område, gren, felt) eller yrker (yrkesgren, yrke, profesjon)
Stillingstitler
Fag brukes også for å kategorisere ferdigheter og spesialiteter
Frognerkilens Båtforening av 1860
Frognerkilens Båtforening av 1860 (stiftet 23. mai 1860 som Baadforeningen i Pipervigen) er en båtforening lokalisert i Frognerkilen i Oslo. Med sine 1,200 medlemmer er båtforeningen den største i Kongelig Norsk Båtforbunds Region Øst. Den ideelle foreningen har rundt 800 havneplasser fordelt over 9 flytebrygger.
Historie
Båtforeningen ble stiftet 23. mai 1860 som Baadforeningen i Pipervigen og skiftet navn til 1874 Filipstadbugtens Baadforening. I 1925 kom ytterligere et navneskifte til Baateierforeningen av 1860, mens navnet Frognerkilen Båtforening av 1860 ble først tatt i bruk i 1954 da båtforeningen slo seg sammen med Frognerkilen Båtforening. Frognerkilen Båtforening besto i sin tid av to båtforeninger som slo seg sammen i 1928, da henholdsvis Baateierforeningen Filipstad og Framnes Båteierforening.
Isabella Rossellini
Isabella Fiorella Elettra Giovanna Rossellini (født 18. juni 1952 i Roma) er en svensk-italiensk skuespiller og tidligere modell. Hun er datter av Ingrid Bergman og Roberto Rossellini.
Rossellini var kosmetikkfirmaet Lancômes hovedmodell fra 1982 til 1996, da hun ble sagt opp fordi hun var «for gammel» (hun var 44 år), noe som medførte oppstuss i media.
Fra sin karriere som skuespiller er Isabella Rossellini kjent for sin hovedrolle i David Lynch' film Blue Velvet fra 1986. Hun har også skrevet flere bøker. Rossellini vant en Saturn Award for rollen i komedien Døden kler henne (1992).
Fra sin mors ekteskap med Roberto Rossellini har hun to søsken, tvillingsøsteren Isotta Ingrid Rossellini, som er underordnet professor i italiensk litteratur, og broren Roberto Ingmar Rossellini, som arbeider innen finans. Hun har også en halvsøster, Pia Lindström, fra sin mors første ekteskap. Hun har også fire halvsøsken fra sin fars to andre ekteskap.
Bolivia under Vinter-OL 1956
Bolivia under Vinter-OL 1956. Én mannlig sportsutøver fra Bolivia deltok i én sport, alpint, under Vinter-OL 1956 i Cortina d'Ampezzo i Italia. Bolivia, som deltok for første gang i et vinter-OL, vant ingen medaljer. Beste plassering var en 75.-plass i storslalåm.
Chisone
Chisone (piemontesisk: Chison eller Cleson) er en 50 km lang fjellelv i provinsen Torino i Italia. Den er en av sideelvene til Pellice, som igjen er en sideelv til Po. Chisone renner gjennom Pragelato, Fenestrelle, Perosa Argentina og Pinerolo.
Liste over politiske partier på Færøyene
Politiske partier på Færøyene har vært viktige faktorer i færøysk politikk siden begynnelsen av forrige århundre, med stiftelsene av Sambandsflokkurin og Sjálvstýrisflokkurin i henholdsvis 1906 og 1909. Deretter fulgte Javnaðarflokkurin i 1926, Fólkaflokkurin i 1940, Tjóðveldisflokkurin i 1948, Miðflokkurin i 1992, og sist Framsókn i 2011.
Chisone
Elven har sitt utspring ved foten av Monte Barifreddo i De cottiske Alpene og renner først nordvestover gjennom naturparken Parco Naturale della Val Troncea. Den går så langs en stor halvsirkel gjennom Val Chisone og renner deretter østover forbi Monte Albergian. Chisone munner ut i Pellice om lag 15 km øst for Pinerolo, den viktigste bosetningen langs elven.
Livlegens besøk
Livlegens besøk er en roman av Per Olov Enquist utgitt i 1999. Den ble tildelt den svenske Augustprisen samme år. Den utspiller seg gjennom fire intensive år i dansk historie.
Handling
Den unge kongen Christian VII anses tidlig for å være mentalt forstyrret, og når denne i 1768 drar på en europeisk turné, ansettes en livlege; Johann Friedrich Struensee, en ung tysk opplysningstenker, for å holde kongen under oppsikt. Han vinner fort kongens gunst, og med kongens tillit øker også Struensees innflytelse. Gjennom kongens sykdom blir Struensee den mektigste personen i Danmark, og i praksis enevoldshersker. Den raske slutten på denne perioden kommer av at det kjærlighetsforholdet Struensee har hatt med dronning Caroline Mathilde blir kjent. Struensee blir henrettet, dronningen landsforvist, og kong Christian bare mer sinnsforvirret.
Utbredelse
Romanen, som på svensk har tittelen Livläkarens besök, er oversatt til en rekke språk. Den ble oversatt til norsk i 2001 av Bodil Engen og kom ut på Gyldendal forlag med tittelen Livlegens besøk. Ifølge et TV-intervju i juli 2007 har den solgt mer enn en million eksemplarer.
Mellem Romerike
Mellem Romerike var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Mellem Romerike valgte således én representant og én personlig vararepresentant.
Valgkretsen Mellem Romerike bestod av herredene Skedsmo, Lillestrøm, Nittedalen, Lørenskogen, Gjerdrum, Ullensaker og Nannestad med rundt 23 000 innbyggere og 12 000 stemmeberettigede etter innføringen av kvinnelig stemmerett.
Valgresultat
(1)Venstres kandidat i første valgomgang stilte i andre valgomgang som varakandidat for Høyres representant. Han tapte avstemmingen.
Giovanni Lajolo
Giovanni Lajolo (født 3. januar 1935 i Novara i Italia) er en av Den katolske kirkes kardinaler, og erkebiskop som i mange år var tilknyttet den romerske kurie. Han er president for Den pavelige kommisjon for Vatikanbyen og guvernør av Vatikanbyen.
Den 17. oktober 2007 bekjente pave Benedikt XVI at han ville bli kreert til kardinal ved et konsistorium planlagt for 24. november samme år.
Episkopalgenealogi
Hans episkopalgenealogi er:
Grønn Ungdom
Grønn Ungdom (GU) (nynorsk: Grøn Ungdom, nordsamisk: Ruoná Nuorat, kvensk: Vihriset Nuoret) er ungdomsorganisasjonen til Miljøpartiet De Grønne. Organisasjonen ble startet i 1996 og er tilknyttet Federation of Young European Greens (FYEG).
Politikk
I valgkampen i 2019 fokuserte Grønn Ungdom på klima, dyrevelferd og grønne lokalsamfunn. Organisasjonen jobbet også spesielt med naturvern, asyl- og rusmiddelpolitikk.
Partiet ønsker en ny klimapolitikk som blant annet innebærer at de vil omlegge energisektoren, stanse all leting etter olje og gass på norsk sokkel og avvikle den norske oljeindustrien i løpet av 15 år. Det ønsker også full omlegging av skatte- og avgiftssystemet for å få ned det personlige forbruket og samtidig gjøre det lettere for små bedrifter.
Organisasjon
Grønn Ungdom er en landsomfattende organisasjon, og er representert på alle nivåer i Miljøpartiet De Grønne. Partiet har ikke en leder, men styret av to talspersoner av forskjellig kjønn. Talspersoner per 2023 er Tobias Stokkeland (siden 2021) og Margit Martinsen (siden 2022).
Landsmøtet har den øverste beslutningsmyndigheten i Grønn Ungdom, og samles vanligvis én gang i året. På landsmøtet vedtar Grønn Ungdoms budsjett, vedtekter og handlingsplan. På organisasjonens landsmøte kan alle medlemmer som har betalt kontingent delta som delegater.
Mellom to landsmøter er det Grønn Ungdoms landsstyre som har øverste beslutningsmyndighet. Landsstyret består av én representant fra hvert fylke, og møtes fire ganger i året. Den daglige driften av organisasjonen gjennomføres av Grønn Ungdoms sentralstyre.
Historie
Grønn Ungdom ble stiftet i Oslo i 1987. Flere lokallag kom til i etterkant, men en landsdekkende organisasjon ble ikke formelt dannet før i 1996. Etter en periode med varierende aktivitetsnivå ble Grønn Ungdom en selvstendig organisasjon først etter valget av nytt arbeidsutvalg sommeren 2009. Siden 2009 har medlemstallet økt, særlig i forbindelse med den generelle framgangen Miljøpartet De Grønne hadde i valget i 2011 og 2013. I skolevalgene 2015 og 2017 har Grønn Ungdom fått 6,8 %.
Grønn Ungdom har vakt oppsikt med flere radikale forslag, blant annet om å legge ned kyllingindustrien og innføre personlige flykvoter.
Talspersoner
Organisasjonen har vedtektsfestet at den til enhver tid skal ha to talspersoner; én kvinne og én mann.
Deir el Qamar
Deir el Qamar (arab. دير القمر, som betyr «måneklosteret») er en landsby i den sørlige sentrale Libanon, fem km fra Beiteddine. Fra 1500-tallet til 1700-tallet var Deir el Qamar residensbyen for Libanons guvernører. Byen er også kjent for Fakhreddine-moskeen, den eldste intakte moske i landet (bygd på 1500-tallet), og for andre eldre bygninger.
Benjamins stamme
Benjamins stamme (hebraisk: בִּנְיָמִין, Binyamin) er ifølge Den hebraiske Bibelen og Det gamle testamente en av Israels stammer. I henhold til Tora besto Benjamins stamme av etterkommere fra stamfaren Benjamin, den yngste sønnen til Jakob og Rakel.
Da angrepene fra filisterne økte besluttet de israelittiske stammene å opprette en sterkt sentralisert monarki for å møte utfordringen. Den første kongen av denne nye eksistensen var Saul som kom fra Benjamins stamme, som på den tiden var den minste av alle stammene. Saul styrte fra Gibea i 38 år, noe som synes å være hans hjemby.
Etter Sauls død besluttet alle de andre stammene, bortsett fra Judas stamme, å være lojale til Sauls slekt, men etter at hans sønn Isjbosjet var død, gikk Benjamins stamme sammen med de nordligste israelittiske stammene i å gjøre Sauls utfordrer, David, som da allerede var konge av Judea, til konge av et forent israelittisk kongedømme. Ved tronebestigelsen til Rehabeam, Davids sønnesønn, en gang rundt 930 f.Kr. skilte de nordligste stammene seg fra Davids hus for opprette Det nordlige kongedømme. Denne gangen var imidlertid Benjamins stamme lojale til Davids hus, og forble en del av kongedømmet Judea fram til Judea ble erobret av Babylonia en gang rundt 586 f.Kr. og hele dens befolkning ble deportert.
Da jødene kom tilbake fra landflyktigheten i Babylon var de ulike stammetilknytningene blitt opphørt, antagelig på grunn av umuligheten av etablere på nytt de tidligere stammeområdene. De særskilte religiøse rollene bestemt for Levi og Kohen ble bevart, og hele befolkningen ble kalt for Israel. Disse betegnelsene er fortsatt fulgt den dag i dag.
Sønner
Sønner er en norsk dramafilm fra 2006. Den er Erik Richter Strands første langfilm som regissør. Manuset er skrevet av Thomas Seeberg Torjussen i samarbeid med regissør Richter Strand. De største rollene innehas av Nils Jørgen Kaalstad, Mikkel Bratt Silset, Henrik Mestad og Edward Schultheiss. I de øvrige rollene finner vi Ingrid Bolsø Berdal, Marika Enstad, Joachim Rafaelsen og Anna Bache-Wiig.
Sønner er produsert av Eric Vogel i Tordenfilm. Filmen er også langfilmdebuten til produsent Vogel og fotograf Johan-Fredrik Bødker.
Mottakelse
Filmen ble svært godt mottatt i de aller fleste filmredaksjoner. Dagbladets anmelder Inger Bentzrud, som gav filmen 5/6, skrev bl.a. dette om Sønner: «Jakten på overgripere foregår i et thrilleraktig kappløp med politiet. Likevel gir filmen stort rom for refleksjon ved å gi et så flerdimensjonalt bilde av forholdet mellom misbrukeren og de misbrukte. Dette er et debutarbeid som oppviser både mot og sosialt engasjement».